Provincia histrian

Le Provincia histrian (vocate etiam Region histrian, Le Histriana, o simplemente Histria per metonymia con le peninsula integral; in croato: Istarska županija o Istra; in italiano: Regione istriana o Istria) es un administration territorial de prime nivello de Croatia, le plus occidental e le unic bilingue croato e italiano, a causa de su historia ligate al nation italian. Illo occupa le major parte de Histria, homonyme peninsula baniate per le mar Adriatic. Le confines terrestre del provincia son a nord con Slovenia e a est con le Provincia litoral-montan, sur le baia del Quarnero. Su capital es Pola, antique citate illyric e post latin al puncta meridional del peninsula, que conserva hodie un bellissime arena ancora in uso, le Amphiteatro Polese.